Bruce Timmi tibiraamatust "Naughty and Nice" ilmus väiksem ja taskukohasem variant. Tõsi küll, ka lehekülgi on 304 asemel 256, aga sel on oma põhjus - puuduvad superkangelased lubasid litsentsitasudest pääseda ja nii raamatu hind all hoida.
Muu sisu tundub olevat sama kui varasemas ja hetkega läbi müüdud kõvaköitelises. Kui päris lähedalt uurida, siis tundub, et pehmes on piltidele pisut heledust ja erksust juurde keeratud. Kokkuvõttes - päris kena ja käepärane raamatuke lehitsemiseks ja räbaldamiseks. Tundub, et peaks kunagi ühe siinse vampiiripildi põhjal väikse kujukese tegema...
Raamatute reklaamiks ilmus ka kaks signeeritud ja nummerdatud A5 sketchbooki, mille sisu suuri raamatuid täiendab, mitte ei dubleeri. Kõigist neist olen ma siin blogis juba varem juttu teinud - Bruce Timm on lihtsalt üks inspireerivamaid kunstnikke, kes koomiksi- ja animatsioonivallas tegutsemas.
Tere! Püüan siia pista pilte ja sõnu kõigest huvipakkuvast, sealhulgas mu enda joonistusi, fotosid ja skulptuure. Eelkõige iseendale elu ja olu fikseerimiseks, aga ehk on osake sellest teistelegi huvitav. Igatahes, kui on kommentaare või küsimusi - laske käia!
Hi from Estonia! I'm trying to post here about everything I'll find interesting, including my own photos, pictures, and sculptures. Sculpting entries will have English text. Flags will help to find and browse older messages. And - feel free to comment!